Ο ρόλος της Φυσικοθεραπείας στην αντιμετώπιση διαταραχών ισορροπίας στην Πολλαπλή Σκλήρυνση-Βιβλιογραφική Ανασκόπηση
Creators: name: Γεωργιάδου, Καλλιόπη Δημητρίου
Publisher: name: Aristotle University of Thessaloniki
Year: 2023
Subjects: Πολλαπλή σκλήρυνση ή σκλήρυνση κατά πλάκας
Ισορροπία
Φυσικοθεραπεία
Διαταραχές ισορροπίας στην πολλαπλή σκλήρυνση
Multiple Sclerosis
Balance
Physiotherapy
Imbalance disorders in multiple sclerosis

description: Η Πολλαπλή Σκλήρυνση (ΠΣ) ή αλλιώς Σκλήρυνση κατά Πλάκας (ΣκΠ) αποτελεί μία χρόνια αυτοάνοση νόσο του Κεντρικού Νευρικού Συστήματος (ΚΝΣ), που χαρακτηρίζεται από εστίες απομυελίνωσης, «ρήξη» του αιματοεγκεφαλικού φραγμού και διάχυτη διαταραχή της λευκής ουσίας. Χαρακτηρίζεται αυτοάνοση νόσος καθώς το ανοσοποιητικό σύστημα επιτίθεται και καταστρέφει την μυελίνη των νευραξόνων του ΚΝΣ (απομυελίνωση), προκαλώντας ποικιλία συμπτωμάτων, με την διαταραχή της ισορροπίας να είναι μία από τις σημαντικότερες κινητικές διαταραχές με ποσοστό 50%-80% των ασθενών με ΠΣ. Σε αντίθεση με τα συμπτώματα, η ακριβής αιτιολογία της νόσου είναι, ακόμη, άγνωστη με την πιθανότητα να ευθύνονται ορισμένοι γενετικοί και περιβαλλοντικοί παράγοντες. Η ΠΣ εκδηλώνεται σε άτομα ηλικίας 20-40 ετών και η αναλογία επιπολασμού στις γυναίκες σε σύγκριση με τους άνδρες είναι 3:1. Είναι πιο συνηθισμένη σε Βόρεια Αμερική και Ευρώπη. Η Φυσικοθεραπεία είναι μία επιστήμη που συμβάλλει σημαντικά στην αντιμετώπιση των κινητικών διαταραχών της ΠΣ, αφού, φυσικά, διαγνωσθεί και χορηγηθεί κατάλληλη φαρμακευτική αγωγή για την νόσο. Όσο πιο νωρίς διαγνωσθεί τόσο καλύτερα αποτελέσματα θα έχει η φυσικοθεραπεία στην βελτίωση και διατήρηση της λειτουργικότητας των ασθενών σε καθημερινές δραστηριότητες. Η αντιμετώπιση διαταραχών ισορροπίας μέσω της φυσικοθεραπείας προλαμβάνει περαιτέρω τραυματισμούς, που μπορεί να προκληθούν από πτώσεις λόγω των ελλειμμάτων ισορροπίας. Η αποκατάσταση που προτείνεται είναι, από την μία, η συμβατική κλασσική φυσικοθεραπεία που εφαρμόζεται και ακολουθείται σε τέτοιου είδους περιστατικά, όπως προγράμματα υδροθεραπείας, θεραπευτικά προγράμματα ασκήσεων με αντιστάσεις και ασκήσεις ισορροπίας, αλλά, από την άλλη, τα τελευταία χρόνια γίνεται προσπάθεια να ενταχθούν θεραπευτικά προγράμματα αποκατάστασης, είτε κατ’ οίκον είτε σε κέντρα αποκατάστασης, κυρίως, συνδυαστικά με την συμβατική φυσικοθεραπεία και όχι τόσο μεμονωμένα, βασιζόμενα στην τεχνολογία, όπως τα exergames, οι ασκήσεις μέσω εικονικής πραγματικότητας ή η ρομποτική, τα οποία κατά την εφαρμογή τους φαίνεται να αποδίδουν, να έχουν θετικά αποτελέσματα και να αποτελούν ένα ευχάριστο μέσο θεραπείας για τους ασθενείς. Η μεμονωμένη χρήση τους και η αποτελεσματικότητά της βρίσκεται ακόμη σε ερευνητικό στάδιο.
description: Multiple Sclerosis (MS) is a chronic inflammatory autoimmune disorder of the Central Nervous System (CNS), characterized by demyelination, rupture of the blood-brain barrier and diffuse disturbance of the white matter, causing a variety of symptoms with balance disorder being one of the most important motor disorders with a percentage 50%-80% of patients with MS. The exact etiology of the disease is still unknown with the possibility that certain genetic and environmental factors are to blame. MS occurs in people aged 20-40 years and the prevalence ratio women to men is 3:1. It is common in North America and Europe. Physiotherapy is a science that contributes significantly to the treatment of motor disorders of MS, after, of course, diagnosed and administered appropriate medication for the disease. The earlier it is diagnosed the better the results of physiotherapy in improving and maintaining their functionality in daily activities. The treatment of balance disorders through physiotherapy prevents further injuries, which can be caused by falls due to balance deficits. The one hand, the rehabilitation proposed is the conventional classical physiotherapy applied and followed in such cases as hydrotherapy programs, resistance exercise therapy programs and balancing exercises, but on the other hand, in recent years an attempt is made to include rehabilitation treatment programs, either at home or rehabilitation centers, mainly, in combination with conventional physiotherapy and not so individually, based on the technology, such us exergames or virtual reality exercises or robotics, which when applied seem to perform, have positive results and be a pleasant means of treatment for patients. Their individual use and effectiveness is still under research.